****

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

Nr. 8845/I/20.12.2022

 **Proiect - DECIZIA ETAPEI DE ÎNCADRARE**

**din 20.12.2022**

Ca urmare a solicitării de emitere a avizului de mediu adresate de

**Asociația Medio Pro**

**A.N.A.N.P. – Serviciul Teritorial Harghita**

***privind Planul de management integrat al sitului Natura2000 ROSCI0246 Tinovul Luci și rezervației 2.465 Tinovul Luci*** înregistrat la APM Harghita cu nr. 8845/27.10.2021, cu completările ulterioare nr. 5875/06.07.2022, nr. 8113/26.07.2022, nr. 10122/13.12.2022, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*
* *Ord. MMAP nr. 1822/2020 privind aprobarea Metodologiei de atribuire a administrării şi a custodiei ariilor naturale protejate*
* *Legea 137/2010* *pentru ratificarea Protocolului privind conservarea şi utilizarea durabilă a diversităţii biologice şi a diversităţii peisajelor, adoptat şi semnat la Bucureşti la 19 iunie 2008, la Convenţia-cadru privind protecţia şi dezvoltarea durabilă a Carpaţilor, adoptată la Kiev la 22 mai 200*
* *Ordinului M.M. nr. 304/2018 - Ghid de elaborare a planurilor de management ale ariilor naturale protejate*

**Agenţia pentru Protecţia Mediului HARGHITA**

* ca urmare a consultării autorităţilor publice participante în cadrul şedinţei Comitetului Special Constituit din data de 20 decembrie 2022, a completărilor depuse la documentaţie și pe baza punctului de vedere nr. 604/ST.HR/19.12.2022 emisă de ANANP – Serviciul Teritorial Harghita
* în conformitate cu prevederile art. 5 alin. (1) pct. a) şi a anexei nr. 1– Criterii pentru determinarea efectelor semnificative potenţiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri şi programe;
* avizul nr. din .12.2022 emisă de Agenția Națională pentru Arii Naturale Protejate
* în prezenţa/lipsa comentariilor motivate din partea publicului interesat,

**decide:**

**Planul/programul „Planul de management ale sitului Natura2000: ROSCI0246 Tinovul Luci și rezervației 2.465 Tinovul Luci”** pe teritoriul administrativ al municipiului Miercurea Ciuc și comunei Sâncrăieni, pe o suprafață totală de 274,4 ha***,* nu necesită evaluare de mediu şi nu necesită evaluare adecvată şi se va supune adoptării fără aviz de mediu.**

Planul de management reprezintă documentul oficial de planificare, reglementare și prezentare al ariilor protejate ROSCI0246 Tinovul Luci și Rezervația 2.465 Tinovul Luci prin care se stabilesc obiectivele, măsurile, resursele umane și materiale necesare pentru conservarea biodiversității ariei respective. Planul de management pentru siturile ROSCI0246 Tinovul Luci și Rezervația 2.465 Tinovul Luci reprezintă documentul oficial cu **rol de reglementare pentru administratorul ariei naturale protejate**, pentru autoritățile care reglementează activități pe teritoriul ariei precum și pentru persoanele fizice și juridice care dețin sau care administrează terenuri și alte bunuri și/sau care desfășoară activități în perimetrul și în vecinătatea ariei naturale protejate.

**Motivele care au stat la baza luării deciziei de încadrare în procedura de evaluare strategică de mediu a Planului de management ale sitului Natura2000: ROSCI0246 Tinovul Luci și rezervației 2.465 Tinovul Luci:**

- planul de management este necesar pentru managementul conservării biodiversității și speciilor pentru care zona a fost declarată arie protejată;

- scopul principal al Planului de management sunt asigurarea stării de conservare favorabilă a

habitatelor și speciilor de interes comunitar din ariile protejate ROSCI0246 Tinovul Luci și Rezervația 2.465 Tinovul Luci, precum și menținerea stării de conservare pentru speciile și habitatele/ecosistemele de interes național precum și menținerea serviciilor ecosistemelor din sit. Deși în prezent Rezervația 2.465 Tinovul Luci este încadrată în categoria IV de management,

similar criteriilor IUCN, considerăm că faptic aceasta se încadrează în categoria 1 a rezervații științifice atât conform valorilor conservative cât și a practicii curente de protecție de până în prezent.

Situl Natura 2000 ROSCI0246 Tinovul Luci a fost declarat prin Ordinul nr. 2387 din 29 septembrie 2011 pentru modificarea Ordinului M.M.D.D. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România. Prin decretul nr. 237 din 7 octombrie 1950, completat prin H.C.M. nr. 518 din 1954 Tinovul Luci a fost declarată arie naturală protejată, mai precis monument al naturii.

Rezervația Tinovul Luci a fost reconfirmată prin Legea nr. 5 din 2000 privind aprobarea Planului de amenajare a teritoriului naţional - Secţiunea a III-a - zone protejate.

Obiectivele Planului de management integrat ale sitului Natura2000: ROSCI0246 Tinovul Luci și rezervației 2.465 Tinovul Luci, sunt:

**Obiectivele generale:**

* Aplicarea măsurilor pentru asigurarea și menținerea stării de conservare favorabilă a habitatelor și speciilor de interes comunitar și național
* Participarea proprietarilor și administratorilor de terenuri, autorităților locale la îmbunătățirea și menținerea valorilor de interes comunitar din sit și național în cadrul unui management participativ
* Administrarea și managementul efectiv al ariei naturale protejate și asigurarea unui management sustenabil
* Dezvoltarea de afaceri locale prietenoase în comunitățile locale bazate pe beneficiile valorilor naturale deosebite din sit și rezervația naturală și fără afectarea acestora

**Obiectivele specifice:**

* aplicarea măsurilor pentru asigurarea și menținerea stării de conservare favorabilă a habitatelor și speciilor de interes comunitar și național
* Participarea proprietarilor și administratorilor de terenuri, autorităților locale la îmbunătățirea și menținerea valorilor de interes comunitar și național din sit în cadrul unui management participativ
* administrarea și managementul efectiv al ariei naturale protejate și asigurarea unui management sustenabil
* dezvoltarea de afaceri locale prietenoase în comunitățile locale bazate pe beneficiile valorilor naturale deosebite din sit și rezervația naturală și fără afectarea acestora

În conformitate cu prevederile OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată prin Legea nr. 49 din 2011, cu modificările și completările ulterioare:

**Art. 21, alin. 4:** „Respectarea planurilor de management şi a regulamentelor este obligatorie pentru administratorii ariilor naturale protejate, precum şi pentru persoanele fizice şi juridice care deţin sau care administrează terenuri şi alte bunuri şi/sau care desfăşoară activităţi în perimetrul şi în vecinătatea ariei naturale protejate”.

**Art. 21., alin. 5:** „Planurile de amenajare a teritoriului, cele de dezvoltare locală şi naţională, precum şi orice alte planuri de exploatare/utilizare a resurselor naturale din aria naturală protejată vor fi armonizate de către autorităţile emitente cu prevederile planului de management”.

**Art. 21, alin. 6:** „Autorităţile locale şi naţionale cu competente şi responsabilităţi în reglementarea activităţilor din ariile naturale protejate sunt obligate să instituie, de comun acord cu administratorii ariilor naturale protejate şi, după caz, cu autoritatea publică centrală pentru protecţia mediului şi pădurilor, măsuri speciale pentru conservarea sau utilizarea durabilă a resurselor naturale din ariile naturale protejate, conform prevederilor planurilor de management”.

1. **Caracteristicile Planului de management integrat ale sitului Natura2000: ROSCI0246 Tinovul Luci și rezervației 2.465 Tinovul Luci cu privire, în special, la:**
2. **Gradul în care planul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:**

- Planul de management integrat ale sitului Natura2000: ROSCI0246 Tinovul Luci și rezervației 2.465 Tinovul Luci **nu** **creează cadrul pentru proiecte conform Anexei nr.1, nr.2 din Legea nr. 292/2018** privind evaluarea impactului anumitor proiecte publice şi private asupra mediului.

***Modificări intervenite în cadrul planului de management:***

- în cadrul şedinţei Comitetului Special Constituit din data de 20.12.2022 a fost stabilită corectarea stării de conservare ale habitatului 91D0\* în stare de conservare nefavorabilă-inadecvată.

***Planul de management integrat ale sitului Natura2000: ROSCI0246 Tinovul Luci și rezervației 2.465 Tinovul Luci are valabilitatea de 5 ani după aprobarea prin Ordin ministerial.***

**ARII NATURALE PROTEJATE** **DE INTERES NAŢIONAL: ROSCI0246 Tinovul Luci se suprapune aproape cu 100% rezervației 2.465 Tinovul Luci.**

1. **Gradul în care Planul de management integrat ale sitului Natura2000: ROSCI0246 Tinovul Luci și rezervației 2.465 Tinovul Luci influenţează alte planuri şi programe, inclusiv pe cele în care se integrează sau derivă din ele:**

Conform prevederilor Art. 15 din Legea nr. 49 din 2011 privind aprobarea Ordonanței de urgență a Guvernului nr. 57/2007 *ariile naturale protejate şi coridoarele ecologice vor fi evidenţiate în mod obligatoriu de către Agenţia Naţională de Cadastru şi Publicitate Imobiliară în planurile naţionale, zonale şi locale de amenajare a teritoriului şi de urbanism, în planurile cadastrale şi în cărţile funciare, precum şi de către autoritatea publică centrală pentru agricultură, în sistemul informatic de identificare a parcelelor (LPIS)*. Prevederile planului de management vor fi aplicate la planuri și programe prin instituţiile cu atribuţii în gestiunea resurselor naturale și de autorităţile locale precum și de alți factori interesaţi identificați.

**c.) Relevanţa planului în/pentru integrarea consideraţiilor de mediu, mai ales din perspectiva promovării dezvoltării durabile:** Planul de management integrat al ROSCI0246 Tinovul Luci și rezervației 2.465 Tinovul Luci a fost conceput să se asigure un echilibru dinamic între păstrarea resurselor naturale protejate. Planul este un mijloc de armonizare al acțiunilor instituțiilor responsabile de gestionarea resurselor din spațiul ariei protejate, în scopul atingerii obiectivelor legate de conservarea resurselor și promovării dezvoltării durabile.

**Probleme de mediu relevante pentru plan:** în situația în careROSCI0246 Tinovul Luci și rezervația Tinovul Lucinu vor fi administrate conform prevederilor planului de management elaborat (acțiuni, monitorizare, intervenție, etc.).

**e. Relevanţa planului pentru implementarea legislaţiei naţionale şi comunitare de mediu:**

Se vor respecta prevederile din:

* OUG nr.57/2007 aprobat prin Legea nr.49/2011 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare;
* Directiva Parlamentului European și a Consiliului 2001/42/EC privind evaluarea efectelor anumitor planuri și programe asupra mediului;
* Directiva Consiliului Europei 92/43 EEC referitoare la conservarea habitatelor naturale și a florei și faunei sălbatice.
* OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;
* HG nr. 1076/2004 privind stabilirea procedurii de realizare a evaluării de mediu pentru planuri şi programe;
* Ord. MMAP nr. 1822/2020 privind aprobarea Metodologiei de atribuire a administrării şi a custodiei ariilor naturale protejate

**2. Caracteristicile efectelor şi ale zonei posibil a fi afectate cu privire, în special, la:**

**a. Probabilitatea, durata, frecvenţa şi reversibilitatea efectelor:**

Nu este cazul

1. **Natura cumulativă a efectelor:**

Planul de management integrat ale sitului Natura2000: ROSCI0246 Tinovul Luci și rezervației 2.465 Tinovul Luci nu introduce restricții suplimentare celor existente.

**c. Natura transfrontieră a efectelor:**

 Nu este cazul.

**d. Riscul pentru sănătatea umană sau pentru mediu (de exemplu, datorită accidentelor):** Nu este cazul

**e. Mărimea şi spaţialitatea efectelor (zona geografică şi mărimea populaţiei potenţial afectate):** are efectepeo suprafață relativ mică. Planul are efecte minime indirecte asupra populației din municipiul Miercurea Ciuc și din comuna Sâncrăieni.

**f. Valoarea şi vulnerabilitatea arealului posibil a fi afectat, date de:**

**i. caracteristicile naturale speciale sau patrimoniul cultural:** nu este cazul.

**ii. Depăşirea standardelor sau a valorilor limită de calitate a mediului:** nu este cazul.

**iii. folosirea terenului în mod intensiv:** Nu este cazul.

**g. Efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:** *Efecte pozitive asupra ariilor naturale protejate învecinate și asupra cadrului natural cu care se învecinează.*

**3. Planul urmează să fie supus procedurii de adoptare fără aviz de mediu cu următoarele condiţii:**

- se va impune administrarea sitului ROSCI0246 Tinovul Luci și rezervației 2.465 Tinovul Luci pe baza planului de management elaborat: respectarea planului de acțiune, verificarea periodică ale rezervației, monitorizarea tuturor activităților în sit și în vecinătatea acestuia, monitorizarea speciilor, habitatelor și regimul hidric al rezervației, inventarierea habitatelor și monitorizarea implementării planului de management.

***Pentru modificările notificate condițiile sunt:***

- se va notifica M.M., APM Harghita, în situația în care intervin modificări ale planului supus aprobării, care a stat la baza emiterii prezentei decizii.

***Monitorizarea efectelor asupra mediului, în conformitate cu art. 27, din HG 1076/2004 :***

* 1. *Monitorizarea activităților și stării de conservare ale speciilor de interes conservativ și transmiterea rapoartelor anuale la agențiile pentru protecția mediului conform planului de monitorizare stabilită în planul de management (Termen: anual)*
	2. *Evaluarea managementului ariilor naturale protejate se face cel puţin o dată pe an, pe baza monitorizării şi controalelor efectuate în teren de către autorităţile competente pentru protecţia mediului*

**Planul propus nu necesită parcurgerea celorlalte etape ale procedurii de evaluare adecvată.**

**Informarea şi participarea publicului la procedura de evaluare de mediu/procedura de evaluare adecvată:**

În urma apariţiei anunţului public privind depunerea Planului de management ale sitului Natura2000: ROSCI0246 Tinovul Luci și rezervației 2.465 Tinovul Luci solicitând parcurgerea etapei de încadrare în vederea obţinerii avizului de mediu (apărut în ziarele Informația Harghitei în data de 02.03.2022, 04.03.2022, 12.2022, Hargita Népe din 02.03.2022, 04.03.2022, .12.2022 și pe pagina de web a APM Harghita), nu s-au înregistrat la A.P.M. Harghita comentarii şi propuneri din partea publicului.

Titularul planului are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita **dacă intervin elemente noi, necunoscute la data emiterii prezentei**, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.

Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**Procedura administrativă prealabilă:**

În conformitate cu prevederile art. 1, alin. 1 şi art. 7 alin. 1,2,3 din Legea nr. 554/2004 privind contenciosul administrativ, vă puteţi adresa instituţiei noastre în termen de 30 zile de la data comunicării prezentului act, înainte de a vă adresa instanţei de contencios administrativ competentă solicitând revocarea în tot, sau în parte a acestuia. Plângerea se poate adresa în egală măsură şi organului ierarhic superior.

**Soluţionarea litigiilor:**

Conform prevederilor art. 18 din O.U.G. nr. 195/2005 aprobată de Legea nr.265/2006, litigiile generate de emiterea prezentei decizii se soluţionează de instanţa de contencios administrativ competentă a Tribunalului Harghita. Cererea în acest sens se poate depune în termen de 6 luni de la data primirii răspunsului în urma parcurgerii procedurii prealabile

DIRECTOR EXECUTIV ŞEF SERVICIU A.A.A.

ing. DOMOKOS László József ing. BOTH Enikő

ÎNTOCMIT ȘEF SERVICIU CFM

geogr. MIHÁLY István ing. SZABÓ Szilárd

Decizia de încadrare s-a emis în 2 exemplare

 Ex. Nr. 1 - originalul s-a predat titularului planului

 Ex. Nr. 2 – copia s-a îndosariat în dosarul de obiectiv